CELEX: 62018CA0578
Language: hu
Date: 2020-01-23 00:00:00
Title: C-578/18. sz. ügy: A Bíróság (ötödik tanács) 2020. január 23-i ítélete (a Korkein hallinto-oikeus [Finnország] előzetes döntéshozatal iránti kérelme) – Az Energiavirasto által indított eljárás (Előzetes döntéshozatal – A villamos energia belső piaca – 2009/72/EK irányelv – 3. cikk – Fogyasztóvédelem – 37. cikk – A szabályozó hatóság feladatai és hatáskörei – Bíróságon kívüli vitarendezés – A „fél” fogalma – A szabályozó hatóság határozatával szembeni jogorvoslat gyakorlásához való jog – Valamely háztartási fogyasztó által egy villamosenergiaelosztórendszer-üzemeltető vállalkozás ellen emelt panasz)

9.3.2020   
            
            
               HU
            
            
               Az Európai Unió Hivatalos Lapja
            
            
               C 77/5
            
         
      A Bíróság (ötödik tanács) 2020. január 23-i ítélete (a Korkein hallinto-oikeus [Finnország] előzetes döntéshozatal iránti kérelme) – Az Energiavirasto által indított eljárás
      (C-578/18. sz. ügy) (1)
      
      (Előzetes döntéshozatal - A villamos energia belső piaca - 2009/72/EK irányelv - 3. cikk - Fogyasztóvédelem - 37. cikk - A szabályozó hatóság feladatai és hatáskörei - Bíróságon kívüli vitarendezés - A „fél” fogalma - A szabályozó hatóság határozatával szembeni jogorvoslat gyakorlásához való jog - Valamely háztartási fogyasztó által egy villamosenergiaelosztórendszer-üzemeltető vállalkozás ellen emelt panasz)
      (2020/C 77/06)
      Az eljárás nyelve: finn
      
         A kérdést előterjesztő bíróság
      
      Korkein hallinto-oikeus
      
         Az alapeljárás felei
      
      Energiavirasto
      
         Az eljárásban részt vesz: A, Caruna Oy
      
         Rendelkező rész
      
      A villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről szóló, 2009. július 13-i 2009/72/EK európai parlamenti és tanácsi irányelv 37. cikkét úgy kell értelmezni, hogy az nem kötelezi a tagállamokat arra, hogy a szabályozó hatóságra ruházzák a háztartási fogyasztók és a rendszer-üzemeltetők közötti jogviták rendezésére vonatkozó hatáskört, és következésképpen, hogy az e hatósághoz valamely rendszer-üzemeltető ellen panaszt benyújtó háztartási fogyasztó számára biztosítsák az e rendelkezés értelmében vett „fél” minőséget, és az említett hatóság által e panasz alapján hozott határozattal szembeni jogorvoslat gyakorlásához való jogot.
      
         (1)  HL C 427., 2018.11.26.